Diari Oficial de la Generalitat Valenciana


Sumari del DOGV 3444, del 01-03-1999 (1999/1013)

Recurs ordinari número 262/1995. Notificació.
---------------------------------------------

### Dades del document

Número de DOGV
:   3444

Data del DOGV
:   01-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1013


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número 262/1995. Notificació. [1999/Q1013]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica la resolució del recurs ordinari, amb número de referència interna R.262/1995, al senyor Valeriano Nuévalos Sierra.
  
Resolució
  
Examinat el recurs ordinari formulat pel senyor Raimundo Farina Silva, contra la resolució del Servei Territorial d'Arquitectura i Habitatge de València en l'expedient de construcció número V-VS-132/72 (DFV-81/94).
  
Antecedents de fet
  
Primer
  
El senyor Valeriano Nuévalos Sierra va presentar un escrit de denúncia davant el Servei Territorial d'Arquitectura i Habitatge de València contra el senyor Raimundo Farina Silva, propietari de l'habitatge de protecció oficial situat a Quart de Poblet, carrer de José Serer Palacios, número 4, porta 7, per obres indegudes en el pis citat; es va enviar un perit del Servei Territorial i es va acordar la incoació d'un expedient sancionador contra aquest denunciat, amb remissió del plec de càrrecs.
  
Segon
  
L'instructor de l'expedient sancionador va dictar una proposta de resolució en la qual entenia provada la comissió de la infracció greu tipificada en l'article 153.b, 11 i 12 del Reglament d'Habitatges de Protecció Oficial, i proposava la imposició d'una multa de 60.000 pessetes, així com l'ordre d'obres necessàries per a tornar a deixar l'habitatge segons el projecte.
  
Tercer
  
El cap del Servei Territorial va dictar una resolució en què modificava els fonaments de dret de la proposta, ja que entenia que existia autorització per a les obres a tenor de l'annex del Decret 166/1994, de 19 d'agost, del Govern Valencià, i acordava la imposició d'una multa de 50.000 pessetes.
  
Quart
  
Contra aquesta resolució interposa recurs ordinari el senyor Raimundo Farina Silva, amb les al·legacions que hi consten i que ací es donen per reproduïdes per tal de ser breus.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21 de maig).
  
Segon
  
El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
Tercer
  
El recurrent presenta al·legacions en què manifesta que va sol·licitar aprovació de la Junta de Propietaris per a la realització de l'obra que va ser aprovada per la totalitat d'assistents a aquesta, per la cosa demana que siga admés el recurs.
  
Independentment de l'aprovació de la Junta de Propietaris al·legada que per ser qüestió de competència dels tribunals del civil no es pot entrar a valorar en aquest procediment administratiu, consta en la resolució recorreguda que el denunciat va sol·licitar autorització o convalidació de les obres efectuades al Servei Territorial d'Arquitectura i Habitatge, i que es va produir aquesta per l'efecte legal de l'acte presumpte transcorregut un mes des de la dita sol·licitud sense que hi haguera resolució expressa, a tenor de l'annex del Decret 166/1994, de 19 d'agost, del Govern Valencià. Per això el cap del Servei Territorial va acordar en la seua resolució que com existeix l'autorització, no procedeix mantenir l'ordre d'obres de demolició establida en la proposta de resolució; no obstant això es manté una multa de 50.000 pessetes. Segons el mateix criteri legal, s'entén que ja no hi ha el pressupost necessari perquè es configure la infracció imputada, com és la falta de permís de l'organisme competent, per la qual cosa la sanció també ha de ser revocada.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Estimar el recurs ordinari formulat pel senyor Raimundo Farina Silva, contra la Resolució de data 19 d'abril de 1995, del Servei Territorial d'Arquitectura i Habitatge de València, en què revoca la sanció imposada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de 2 mesos, comptadors des de l'endemà de la notificació d'aquesta.
  
Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest. Tot això de conformitat amb el que estableixen l'article 57.2.f (en relació amb la disposició addicional onzena de la LRJAP i PAC) i l'article 58 de la Llei Reguladora de la Jurisdicció Contenciosa Administrativa de 27 de desembre de 1956; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que puga exercitar qualsevol altre recurs que estime oportú.